text: VVS-folk har haft rasende travlt
  26 december 2010 kl. 15.37
  Kuldegrader ned til minus 20 sætter vores huse på prøve. Gulvvarmen svigter, oliefyret har vanskeligt ved at følge med eller vandrør fryser til.
  Det betyder at VVS-folk har haft den travleste jul i mands minde.
  Og det er ikke kun i ubeboede huse at skaderne sker, de ekstreme kuldegrader sætter også de beboede huse på en hård prøve.
  
  Ekstra mandskab kaldt ind
  F. eks er der tilfælde, hvor isolerede vandrør fryser ude i skunken. Tre-For Entreprise havde sat én VVS-mand til at tage sig af akutte skader i juledagene, men det var slet ikke nok, Tre-For Entreprise har måttet kalde ekstra mandskab ind.
  
  Flere skader, når det bliver tø
  Sidst på ugen byder vejrudsigten igen på tøvejr og da forventer forsikringsselskaberne at rørskaderne for alvor dukker op.
  